laion/Wikipedia-Exotic huggingface dataset:
কিনাবালু পর্বত

কিনাবালু পর্বত (মালয়: Gunung Kinabalu) দক্ষিণ-পূর্ব এশিয়ার বোর্নিও দ্বীপে অবস্থিত একটি বিশিষ্ট পর্বত। পূর্ব মালয়েশিয়ার সাবাহ প্রদেশে এটির অবস্থান। এই পর্বত ও আশপাশের এলাকা নিয়ে সংরক্ষিত কিনাবালু পার্ক একটি বিশ্ব ঐতিহ্যবাহী স্থান। কিনাবালু বোর্নিও দ্বীপের ক্রোকার পর্বতশ্রেনীর সর্বোচ্চ শৃঙ্গ, মালয় দ্বীপপুঞ্জের সর্বোচ্চ পর্বত এবং মালয়েশিয়ায় সর্বোচ্চ পর্বত। এছাড়াও চূড়ার বিশিষ্টতার বিচারে মাউন্ট কিনাবালু পৃথিবীর ২০তম বিশিষ্ট পর্বত। ১৯৯৭ সালে কৃত্রিম উপগ্রহ প্রযুক্তি ব্যবহার করে করা নতুন একটি জরিপে সমুদ্রপৃষ্ঠ থেকে এর চূড়ার উচ্চতা নির্ণয় করা হয় ৪,০৯৫ মিটার (১৩,৪৩৫ ফুট), যা পূর্বতন ধারণাকৃত এবং এযাবৎ প্রকাশিত উচ্চতা ৪,১০১ মিটার (১৩,৪৫৫ ফুট) থেকে প্রায় ৬ মিটার (২০ ফুট) কম। Phillipps, A. & F. Liew 2000. Globetrotter Visitor's Guide – Kinabalu Park. New Holland Publishers (UK) Ltd.
মাইক শ্রিম্পটন

মাইকেল জন ফ্রড শ্রিম্পটন (ইংরেজি: Mike Shrimpton; জন্ম: ২৩ জুন, ১৯৪০ - মৃত্যু: ১৩ জুন, ২০১৫) মানাওয়াতু এলাকার ফিল্ডিংয়ে জন্মগ্রহণকারী নিউজিল্যান্ডের আন্তর্জাতিক ক্রিকেটার ও কোচ ছিলেন। ১৯৬৩ থেকে ১৯৭৪ সাল পর্যন্ত নিউজিল্যান্ড দলের পক্ষে টেস্ট ক্রিকেটে অংশগ্রহণ করেন। ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও নর্দার্ন ডিস্ট্রিক্টস দলের প্রতিনিধিত্ব করেন। মাঝারিসারির ব্যাটসম্যান ও লেগ স্পিনার ছিলেন মাইক শ্রিম্পটন। ১৯৬১-৬২ মৌসুমে প্রথম-শ্রেণীর ক্রিকেটে সেন্ট্রাল ডিস্ট্রিক্টস দলের পক্ষে অভিষেক ঘটে তার। ঐ মৌসুমের শেষ খেলায় ১১৯ রান তোলেন ও ক্যান্টারবারি দলের বিপক্ষে দলকে ড্রয়ের পথে নিয়ে যান। পরের খেলায় ১৯৬২-৬৩ মৌসুমে একই দলের বিপক্ষে ১৫০ রান তোলেন যা তার ব্যক্তিগত সর্বোচ্চ। এ দলের পক্ষে ১৯৭৯-৮০ মৌসুম খেলেন। মাঝখানে ১৯৭৪-৭৫ মৌসুমে নর্দার্ন ডিস্ট্রিক্টস দলের পক্ষে ঘরোয়া ক্রিকেটে অংশ নেন। প্রথম-শ্রেণীর ক্রিকেটে ১৮ বছর খেলেন। ১২২ খেলায় ৫,৮১২ রান ও ৮১ উইকেট লাভ করেন শ্রিম্পটন। নিউজিল্যান্ড দলের পক্ষে ১০ টেস্টে অংশগ্রহণ করলেও নিজেকে দলের অপরিহার্য অংশ হিসেবে তুলে ধরতে পারেননি তিনি। সমগ্র খেলোয়াড়ী জীবনে তিনি মাত্র ২৬৫ রান সংগ্রহ করেন। পাশাপাশি ৫ উইকেট পান। ১৯৬২-৬৩ মৌসুমে ইংল্যান্ডের বিপক্ষে দ্বিতীয় ও তৃতীয় টেস্ট খেলার জন্য নির্বাচিত হন। ডেভিড শেপার্ড তাকে লড়াকু ও মনোযোগী সেরা উদীয়মান ক্রিকেটার হিসেবে চিহ্নিত করেন। ১৯৬৩-৬৪ মৌসুমে দক্ষিণ আফ্রিকার বিপক্ষে জোড়া শূন্য রান পান। কিন্তু ১৯৬৪-৬৫ মৌসুমে ঘরোয়া ক্রিকেটে সফলকাম হলেও পাকিস্তান কিংবা ভারত সফরের জন্য মনোনীত হননি। ১৯৬৫-৬৬ মৌসুমে ইংল্যান্ডের বিপক্ষে তিন টেস্টে ব্যাটিং উদ্বোধনে নামেন কিন্তু মাত্র ৬৮ রান সংগ্রহ করতে সক্ষম হন। ১৯৭০-৭১ মৌসুমের ঘরোয়া ক্রিকেটে ২৩.৫৮ গড়ে ২৮৩ রান ও ২৮.১১ গড়ে ৯ উইকেট লাভ করেন। ফলশ্রুতিতে ইংল্যান্ডের বিপক্ষে দুই টেস্টে অংশ নেন। তার কার্যকরী গুগলিতে প্রথম টেস্টের প্রথম ইনিংসে ব্যাসিল ডি’অলিভেইরা ও রে ইলিংওয়ার্থের উইকেটসহ নিজস্ব সেরা টেস্ট বোলিং পরিসংখ্যান ৩/৩৫ পান। দ্বিতীয় টেস্টের ৪র্থ উইকেটে মার্ক বার্জেসের সাথে অসাধারণ ক্রীড়াশৈলী প্রদর্শন করে ১৪১ রানের জুটি গড়েন। নিউজিল্যান্ড জাতীয় মহিলা ক্রিকেট দলের কোচ হিসেবে দায়িত্বভার পালন করেন। তার সঠিক নির্দেশনার প্রেক্ষিতে নিউজিল্যান্ড মহিলা দল ২০০০ সালের মহিলা ক্রিকেট বিশ্বকাপের শিরোপা জয় করে। পরবর্তীতে হেস্টিংসের কর্নওয়াল ক্রিকেট ক্লাবের প্রধান কোচ ও সেন্ট্রাল ডিস্ট্রিক্টস হিন্ডস দলের কোচের দায়িত্ব পালন করেন শ্রিম্পটন। ২০০৭ সালে নিউজিল্যান্ড ক্রিকেটে অসামান্য ভূমিকা রাখায় বার্ট সাটক্লিফ পদকে ভূষিত হন। ৭৪ বছর বয়সে ১৩ জুন, ২০১৫ তারিখে হ্যাস্টিংসে মাইক শ্রিম্পটনের দেহাবসান ঘটে। David Sheppard, Parson's Pitch, Hodder & Stoughton, London, 1994, p. 87. Wisden 1972, pp. 918–21. World Cup-winning coach donates trophy for women[স্থায়ীভাবে অকার্যকর সংযোগ] Shrimpton wins Bert Sutcliffe Medal ওয়েব্যাক মেশিনে আর্কাইভকৃত ৬ অক্টোবর ২০১৪ তারিখে Retrieved 15 December 2012 Cricinfo report মাইক প্রোক্টর ব্যাসিল ডি’অলিভেইরা নিউজিল্যান্ড জাতীয় ক্রিকেট দল টেস্ট ও প্রথম-শ্রেণীর ক্রিকেটে জোড়া শূন্য রান ইএসপিএনক্রিকইনফোতে মাইক শ্রিম্পটন (ইংরেজি) ক্রিকেটআর্কাইভে মাইক শ্রিম্পটন (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
পরিধি

একটি বদ্ধ বক্ররেখার সীমান্ত বরাবর দৈর্ঘ্যকে তার পরিধি বলে। একটি বৃত্তের পরিধি তার ব্যাস থেকে নির্ণয় করা যায়: c = π ⋅ d {\displaystyle c=\pi \cdot d} অথবা, ব্যাসের পরিবর্তে ব্যাসার্ধ্য হলেও এটি নির্ণয় করা যায়: c = 2 π ⋅ r {\displaystyle c=2\pi \cdot r} একটি বৃত্ত ৩৬০ ডিগ্রি হয়। ৩৬০ ডিগ্রি=২πr সুতরাং,১ ডিগ্রি=২πr/৩৬০ অনুরুপ ভাবে, ৬০ ডিগ্রি=২πr*৬০/৩৬০ অথবা,৪৫ ডিগ্রি=২πr*৪৫/৩৬০ এখানে π=৩.১৪১৬ এবং r হলো বৃত্তের ব্যাসার্ধ। উপবৃত্তের পরিধি ব্যাসার্ধের এককে প্রকাশ হবে।
শাহ আব্দুল্লাহ কিরমানী

শাহ আব্দুল্লাহ কিরমানী (১৩দশ শতক) ছিলেন মধ্যযুগে ভারতীয় উপমহাদেশের বাংলা অঞ্চলের একজন প্রখ্যাত সুফী সাধক। ভারতের পশ্চিমবঙ্গের বীরভূম জেলায় খুস্তিগিরি নামক স্থানে তার সমাধি অবস্থিত। কারো কারো মতে, তিনি পারস্যের কিরমান শহর থেকে শিশুকালে ভারতবর্ষে এসে বিভিন্ন স্থান পরিভ্রমণ করে পাটনার শাহ আরজানীর শিষ্যত্ব গ্রহণ করেন এবং তার নির্দেশেই বাংলায় এসে বসবাস শুরু করেন। আবার কারো কারো মতে, তিনি জন্মসূত্রে বাঙালি এবং আজমীর শরীফের প্রখ্যাত সুফিসাধক খাজা মইনুদ্দিন চিশতীর শিষ্য ছিলেন। বাংলাদেশের সুফিদের তালিকা Maulana Zainul Abedin. Aktari Hazrat Waisi (in Urdu). Caicutta. 1955. Achyut Charan Chowdhury. Srihattaar Itibiritti – Purbabvhag. Sylhet. 1978. N. K. Singh. Islamic Mysticism in India. Delhi. 1997. শাহ আব্দুল্লাহ কিরমানী - বাংলাপিডিয়ায় প্রাপ্ত নিবন্ধ।
কক্ষীয় পর্যায়কাল

একটি বস্তুর চারদিকে আরেকটি বস্তুর একটি পূর্ণ আবর্তনের সময়কালকে বলা হয় আবর্তনরত বস্তুটির কক্ষীয় পর্যায়কাল (ইংরেজি ভাষায়: Orbital period)। কোন তারার সাপেক্ষে কোন বস্তুর কক্ষের আবর্তনতালকে নাক্ষত্রিক পর্যায় (sidereal period) বলা হয়। সৌর জগতের সকল গ্রহ এবং ধূমকেতুর নাক্ষত্রিক পর্যায় নির্ণয় করা হয় সূর্যের সাপেক্ষে। কোন বহির্গ্রহের পরপর দুটি প্রতিযোগের (opposition) মধ্যবর্তী সময়কে যুতিকাল বলা হয়। অন্য কথায়, কোন গ্রহ বা উপগ্রহের সূর্যের সাপেক্ষে আবর্তনকালই হচ্ছে যুতিকাল।
কনিক

কার্তেসীয় সমতলে একটি নির্দিষ্ট বিন্দু এবং একটি নির্দিষ্ট সরলরেখা থেকে যেসব বিন্দুর দূরত্বের অনুপাত একটি ধ্রুবক, তাদের সেট একটি সঞ্চারপথ; এই সঞ্চারপথকে কনিক (ইংরেজি: Conic) বলা হয়। এখানে একটি নির্দিষ্ট বিন্দু নামে চিহ্নিত বিন্দুটিকে কনিকের উপকেন্দ্র বা ফোকাস (focus) বলে; নির্দিষ্ট সরলেরেখাটিকে বলে কনিকের দিকাক্ষ (directrix) বা নিয়ামক এবং ধ্রুব অনুপাতটিকে বলা হয় উৎকেন্দ্রিকতা (eccentricity) যাকে সাধারণত e দ্বারা চিহ্নিত করা হয়ে থাকে। এই e এর বিভিন্ন মানের জন্য সঞ্চার পথের আকৃতি বিভিন্ন হয়ে থাকে। বিভিন্ন আকৃতির এই সঞ্চার পথগুলোর মাঝে পরাবৃত্ত, উপবৃত্ত ও অধিবৃত্ত বিশেষভাবে উল্লেখযোগ্য। e = 0 {\displaystyle e=0} হলে, সঞ্চারপথকে বলা হয় বৃত্ত। e = 1 {\displaystyle e=1} হলে, সঞ্চারপথটিকে বলা হয় পরাবৃত্ত (Parabola)। 0 < e < 1 {\displaystyle 0<e<1} হলে, সঞ্চারপথটিকে বলা হয় উপবৃত্ত (Ellipse)। e > 1 {\displaystyle e>1} হলে, সঞ্চারপথটিকে বলা হয় অধিবৃত্ত (Hyperbola)। https://en.m.wikipedia.org/wiki/Conic_section
কক্ষীয় উৎকেন্দ্রিকতা

জ্যোতির্গতিবিজ্ঞানের প্রমিত অনুমিতিসমূহতে বলা হয়েছে, একটি কক্ষপথকে অবশ্যই কনিক ছেদকের আকৃতি বিশিষ্ট হতে হবে। এই আকৃতি নির্ধারণে যে বিষয়টি সবচেয়ে বেশি প্রভাব সৃষ্টি করে তা হচ্ছে উৎকেন্দ্রিকতা। কক্ষপথের উৎকেন্দ্রিকতাকেই কক্ষীয় উৎকেন্দ্রিকতা বলা হয়। কক্ষের পরম আকৃতিও এটি নির্ধারণ করে। এইটি পরিমাপ করে কক্ষের আকূতি বৃত্তপথ থেকে কতটুকু বিচ্যুত হয়েছে তাও নির্ণয় করা যায়। প্রমিত অনুমিতিগুলোর মাধ্যমে বৃত্তীয় এবং কনিক আকৃতির সকল কক্ষপথের উৎকেন্দ্রিকতার সংজ্ঞা দেয়া হয়েছে। বৃত্ত, উপবৃত্ত, পরাবৃত্ত বা অধিবৃত্ত সবগুলোর জন্যই এটি প্রযোজ্য। উৎকেন্দ্রিকতার মানের ধরনগুলো এরকম: বৃত্তীয় কক্ষ: e = 0 {\displaystyle e=0\,\!} , উপবৃত্তীয় কক্ষ: 0 < e < 1 {\displaystyle 0<e<1\,\!} , পরাবৃত্তীয় বঙ্কিম পথ: e = 1 {\displaystyle e=1\,\!} , অধিবৃত্তীয় বঙ্কিম পথ: e > 1 {\displaystyle e>1\,\!}
হাবিবুর রহমান মিলন

হাবিবুর রহমান মিলন (জন্ম: ২৩ জানুয়ারি, ১৯৩৯ - মুত্যু: ১৩ জুন, ২০১৫) বাংলাদেশের বিশিষ্ট সাংবাদিক। সাংবাদিকতায় বিশেষ অবদানের জন্য তিনি ২০১২ সালের একুশে পদকে ভূষিত হন। হাবিবুর রহমান মিলন সর্বশেষ বাংলাদেশ প্রেস ইনস্টিটিউটের চেয়ারম্যান ও দৈনিক ইত্তেফাকের উপদেষ্টা সম্পাদক ছিলেন। সন্ধানী ছদ্মনামে দৈনিক ইত্তেফাকে তার নিয়মিত কলাম ছিলো ‘ঘরে-বাইরে’। তিনি জাতীয় প্রেস ক্লাবের প্রবীণ সদস্য ছিলেন। হাবিবুর রহমান মিলনের জন্ম ১৯৩৯ সালের ২৩ জানুয়ারি ব্রাহ্মণবাড়িয়ায়। হাবিবুর রহমান মিলনের এক ছেলে পাঁচ মেয়ে। হাবিবুর রহমান মিলনের সাংবাদিকতা জীবনের শুরু ১৯৬৩ সালে। তিনি কর্ম জীবন শুরু করেন দৈনিক সংবাদে যোগ দেওয়ার মধ্য দিয়ে। এক দুর্ঘটনায় তার বড় ভাই দৈনিক ইত্তেফাকের সহকারী সম্পাদক আহমেদুর রহমানের মৃত্যুর পর তিনি সহকারী সম্পাদক হিসেবে একই পত্রিকায় যোগ দেন। ভিমরুল ছদ্মনামে তার কলাম সে সময় যথেষ্ট পাঠকপ্রিয় ছিল। জাতির জনক পুরস্কার শহীদ সোহরাওয়ার্দী পুরস্কার বিএফইউজে পুরস্কার ব্যারিস্টার এ রসুল স্বর্ণপদক একুশে পদক, (২০১২) হাবিবুর রহমান মিলন ২০১৫ সালের ১৩ জুন বাংলাদেশ সময় রাত ৩টায় ঢাকার ল্যাব এইড হাসপাতালে চিকিৎসাধীন অবস্থায় মারা যান। মৃত্যুকালে তার বয়স হয়েছিল ৭৮ বছর। দৈনিক ইত্তেফাক "দৈনিক মানবজমিন"। ২৮ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৫।  "দৈনিক সমকাল"। ১৯ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৫।  দৈনিক প্রথম আলো "বিডিনিউজ ২৪ ডট কম"। ১৮ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৫।  দৈনিক যুগান্তর "বাংলানিউজ ২৪ ডট কম"। ১৭ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৫।  দৈনিক বাংলাদেশ প্রতিদিন[স্থায়ীভাবে অকার্যকর সংযোগ]
আব্দুল হামিদ মসজিদ

আব্দুল হামিদ মসজিদ বাংলাদেশের নারায়ণগঞ্জ জেলার সোনারগাঁও উপজেলার গোয়ালদি নামক স্থানে অবস্থিত, এটি ১৭ শতকের স্থাপিত হয় এবং বর্তমানে জামে মসজিদ হিসাবে ব্যবহৃত হচ্ছে। মসজিদটি এক গম্বুজ বিশিষ্ট বর্গাকৃতিতে তৈরি এবং চার কোণে অষ্টকোণাকৃতির চারটি মিনার রয়েছে। এটি মুঘল স্থাপত্য কৌশলে নির্মিত। মসজিদটি ভেতরের দিকে ৫.০২ বর্গমিটার এবং বাহিরে ৬.৭৫ বর্গমিটার বিশিষ্ট। পূর্ব দিকে তিনটি প্রবেশ পথ রয়েছে যাদের মধ্যে মধ্যভাগের প্রবেশ পথটি তুলনামূলখভাবে বৃহত্; এছাড়াও উত্তর এবং দক্ষিণ দিকে একটি করে প্রবেশ পথ রয়েছে। "আবদুল হামিদ মসজিদ - বাংলাপিডিয়া"। bn.banglapedia.org। সংগ্রহের তারিখ ২০২২-০১-০৯।  বাংলাদেশের মসজিদের তালিকা ঢাকা বিভাগের মসজিদের তালিকা 'আব্দুল হামিদ মসজিদ'[স্থায়ীভাবে অকার্যকর সংযোগ] - বাংলাপিডিয়ায় প্রাপ্ত নিবন্ধ।
খাদ্য ও কৃষি সংস্থা

খাদ্য ও কৃষি সংস্থা (FAO) জাতিসংঘের একটি সংস্থা, যা ক্ষুধাকে জয় করার আন্তর্জাতিক প্রচেষ্টা‍য় নেতৃত্ব দেয়। উভয় উন্নত ও উন্নয়নশীল দেশের জন্য, এফএও একটি নিরপেক্ষ ফোরাম হিসেবে কাজ করে যেখানে সমস্ত জাতি সমান হয়ে নীতিমালা আলোচনা করে। এফএও জ্ঞান এবং তথ্যের একটি উৎস হিসেবে কাজ করে, এবং উন্নয়নশীল দেশগুলোকে কৃষির আধুনিকায়ন, উন্নত বন এবং মৎস্য চর্চায় সাহায্য করে সকলের জন্য পুষ্টি এবং খাদ্য নিরাপত্তা নিশ্চিত করে। এর ল্যাটিন নীতিবাক্য, fiat panis, যার অনুবাদ "রুটি হোক"। ২০১৩ সালের ৮ আগস্ট পর্যন্ত, এফএও-এর ১৯৪টি সদস্য রাষ্ট্র আছে, ইউরোপীয় ইউনিয়ন (একটি "সদস্য সংস্থা") সহ, এবং ফারো দ্বীপপুঞ্জ এবং টোকেলাউ সহযোগী সদস্য হিসেবে আছে। ২০১৯ সালের ১ আগস্ট ড. কু ডংগিউ (Qu Dongyu) ৯ম মহাপরিচালক হিসেবে নিযুক্ত হন এবং ২০২৩ সালের ২ জুলাই তিনি আগামী ৪ বছরের জন্য পুনরায় মহাপরিচালক হিসেবে নিযুক্ত হন। খাদ্য নিরাপত্তা "List of FAO members"। Fao.org। ২০ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১০।  "Director-General"। fao.org। সংগ্রহের তারিখ ১৫ আগস্ট ২০২৩।  Food and Agriculture Organization উইকিমিডিয়া কমন্সে খাদ্য ও কৃষি সংস্থা সংক্রান্ত মিডিয়া রয়েছে।
জাতিসংঘ অর্থনৈতিক ও সামাজিক পরিষদ

জাতিসংঘ অর্থনৈতিক ও সামাজিক পরিষদ (ECOSOC; ফরাসি: le Conseil économique et social des Nations unies, CÉSNU) জাতিসংঘের একটি প্রধান অঙ্গসংস্থা। এটা অর্থনৈতিক, সামাজিক ও সংশ্লিষ্ট কাজের জন্য ১৪টি জাতিসংঘের বিশেষায়িত সংস্থা, তাদের কার্যকরী কমিশন এবং পাঁচটি আঞ্চলিক কমিশনের মধ্যে সমন্বয়ের কাজ করে। এর ৫৪টি সদস্য রয়েছে; এটি প্রতেক বছরের জুলাই-এ একটি চার সপ্তাহ সময়ের অধিবেশন আয়োজন করে। ১৯৯৮ সাল থেকে এপ্রিলে বিশ্বব্যাংক এবং আন্তর্জাতিক মুদ্রা তহবিল-এর মূল কমিটির সাথে অর্থমন্ত্রীদের বৈঠক হয়ে আসছে। এটি আন্তর্জাতিক অর্থনৈতিক ও সামাজিক বিষয় নিয়ে আলোচনা করার জন্য এবং সদস্য রাষ্ট্রদের এবং জাতিসংঘ ব্যবস্থায় নীতি সুপারিশ প্রণয়ন জন্য কেন্দ্রীয় আলোচনামন্ডল হিসেবে কাজ করে। কয়েকটি বেসরকারি সংস্থাকে পরিষদে পরামর্শমূলক মর্যাদা দেওয়া হয়েছে, যাতে তারা জাতিসংঘের কাজ অংশগ্রহণ করতে পারে। জাতিসংঘের এই পরিষদের কাজ হলো বিশ্বের বিভিন্ন অঞ্চলের দরিদ্র, নিপীড়িত ও পশ্চাৎপদ জাতিসমুহের উন্নয়নের জন্য বিভিন্ন প্রকার আর্থসামাজিক-সাংস্কৃতিক কর্মসূচি গ্রহণ করা এবং তা বাস্তবায়নের জন্য কাজ করা । এই পরিষদ দারিদ্র্য দূরীকরণে অর্থনৈতিক কার্যক্রম গ্রহণ করে এবং স্বাস্থ্য ও শিক্ষা-বিষয়ক বিভিন্ন কার্যক্রম পরিচালনা করে, এই পরিষদের আওতায় ১৯ টি সংস্থা কাজ করে, সংস্থাগুলো হলো IAEA ILO FAO UNESCO WHO IBRD / WORLD BANK IDA IFC IMF ICAO UPA ITU WMO IMCO GATT UNICEF UNIHCR TAA ESCAP আন্তর্জাতিক ন্যায়বিচার আদালত "ECOSOC: President: Welcome"। United Nations। সংগ্রহের তারিখ ২০২৩-০৭-২৭।  "Background Information"। UN Economic and Social Council।  উইকিমিডিয়া কমন্সে জাতিসংঘ অর্থনৈতিক ও সামাজিক পরিষদ সংক্রান্ত মিডিয়া রয়েছে। United Nations Economic and Social Council UN Economic and Social Council – Background United Nations Economic and Social Development page United Nations Department of Economic and Social Affairs Congo – Conference of UN NGO's Global Policy Forum – Social and Economic Policy at the UN United Nations http://www.un.org/french/pubs/chronique/2006/numero1/0106p54.htm "The Group of Eight, ECOSOC and the Constitutional Paradox"
পরশুরাম

পরশুরাম (সংস্কৃত: परशुराम) বিষ্ণুর ষষ্ঠ অবতার। নামের আক্ষরিক অর্থ কুঠার হস্তে রাম। তিনি ত্রেতা যুগে এবং দ্বাপর যুগে বর্তমান ছিলেন। পরশুরামের পিতা জমদগ্নি ব্রাহ্মণ হলেও, মা রেণুকা ছিলেন ক্ষত্রিয়। কঠোর তপস্যা করে তিনি শিবের নিকট হতে পরশু লাভ করেন এবং যুদ্ধবিদ্যা শেখেন। কথিত আছে, তিনি সমুদ্রের আগ্রাসন থেকে কোঙ্কণ ও মালাবার অঞ্চলকে রক্ষা করেছিলেন। এই কারণে কেরল ও কোঙ্কণ উপকূলীয় অঞ্চলকে পরশুরাম ক্ষেত্র বলা হয়। পরশুরাম ছিলেন ব্রহ্মক্ষত্রিয়। তিনিই ছিলেন প্রথম যোদ্ধা ঋষি। তার মা অযোধ্যার সূর্যবংশের সন্তান ছিলেন। উল্লেখ্য, এই বংশেই রামচন্দ্রের জন্ম হয়। পরশুরাম ছিলেন শিবের উপাসক। চিরঞ্জীবী Leslie, Julia (২০১৪-০২-০৪)। Myth and Mythmaking: Continuous Evolution in Indian Tradition (ইংরেজি ভাষায়)। Routledge। আইএসবিএন 978-1-136-77888-9।
প্যাট্রিক মরো

প্যাট্রিক অ্যালান মরো, (ইংরেজিতে: Patrick Morrow; জন্ম অক্টোবর ১৮, ১৯৫২) একজন কানাডীয় আলোকচিত্রগ্রাহক এবং পর্বতারোহী। ১৯৮৬ সালে তিনি বিশ্বের প্রথম ব্যক্তি হিসেবে সপ্তশৃঙ্গের প্রত্যেকটির শীর্ষে আরোহণ করেন। মরো “কানাডিয়ান মাউন্ট এভারেস্ট এক্সপিডিশন” দলের সাথে ১৯৮২ সালে এভারেস্ট পর্বত জয় করেন। ১৯৭৭ থেকে ১৮০৬-এর মধ্যে তিনি বিশ্বের সাত মহাদেশের সাতটি সর্বোচ্চ পর্বতে আরোহণ করেন। মেসনার লিস্ট অনুসারে বিশ্বের সপ্তশৃঙ্গগুলো প্রথম জয়ের কৃতিত্ব প্যাট্রিক মরোর। তবে রিচার্ড বেস হলেন বেস লিস্ট অনুসারে বিশ্বের সপ্তশৃঙ্গগুলোর প্রথম আরোহণকারী। প্যাট্রিক মরো মেসনার এবং বেস, দুই তালিকাতেই থাকা আটটি সর্বোচ্চ শৃঙ্গের প্রথম আরোহণকারী। এছাড়া মরোর বিভিন্ন অধিক উচ্চতাবিশিষ্ট পর্বতে আরোহণের অভিজ্ঞতা রয়েছে। ১৯৮৭ সালে কানাডা সরকার তাকে অর্ডার অফ কানাডা সম্মনে ভূষিত করে। পেশাগতভাবে মরো একজন আলোকচিত্রগ্রাহক। ম্যাকিন্‌লি পর্বত, উত্তর আমেরিকা [১৯৭৭] অ্যাকনকাগুয়া পর্বত, দক্ষিণ আমেরিকা [১৯৮১] মাউন্ট এভারেস্ট, এশিয়া [১৯৮২] এলব্রুস পর্বত, ইউরোপ [১৯৮৩] কিলিমাঞ্জারো, আফ্রিকা [১৯৮৩] কসিয়াজকো পর্বত, অস্ট্রেলিয়া [১৯৮৩] (Bass list) ভিনসন ম্যাসিফ, অ্যান্টার্কটিকা [১৯৮৫] পুঞ্চাক জায়া, ওশেনিয়া [1986] (মেসনার লিস্ট). abc-of-mountaineering.com "History of the Quest for the Seven Summits (2004)" ওয়েব্যাক মেশিনে আর্কাইভকৃত ১৭ অক্টোবর ২০১৫ তারিখে Retrieved 2 January 2015. thecanadianencyclopedia.com - Patrick Allan Morrow ওয়েব্যাক মেশিনে আর্কাইভকৃত ২২ এপ্রিল ২০১৬ তারিখে Jahoda, Petr (2006). History of 7 Summits project — who was first?. carstenszpapua.com. Retrieved 24 March 2015. Official site Canadian Encyclopedia ওয়েব্যাক মেশিনে আর্কাইভকৃত ৭ জুন ২০১১ তারিখে
তাম্র যুগ

তাম্র যুগ (কপার যুগ), বা, ক্যালকোলিথিক যুগ (ইংরেজি: /ˌkælkəlˈlɪθɪk/; গ্রিক: χαλκός khalkós, "copper" and λίθος líthos, "stone"), যা ইনিওলিথিক ('Eneolithic') বা Æneolithic (ল্যাটিন: aeneus, অর্থ: "ব্রোঞ্জ থেকে"), হচ্ছে তামার সাথে টিন যুক্ত করে কঠিন ব্রোঞ্জ গঠন করা যায় আবিষ্কার হওয়ার পূর্বে ব্রোঞ্জ যুগের একটি পর্যায়। আফ্রিকায় তাম্র যুগের metallurgy ইউরোপে তাম্র যুগের Metallurgy Synoptic table of the principal old world prehistoric cultures ত্রি-যুগ পদ্ধতি The New Oxford Dictionary of English (1998) আইএসবিএন ০-১৯-৮৬১২৬৩-X, p. 301: "Chalcolithic /,kælkəl'lɪθɪk/ adjective Archaeology of, relating to, or denoting a period in the 4th and 3rd millennium BC, chiefly in the Near East and SE Europe, during which some weapons and tools were made of copper. This period was still largely Neolithic in character. Also called Eneolithic... Also called Copper Age - Origin early 20th cent.: from Greek khalkos 'copper' + lithos 'stone' + -ic". Parpola, Asko (২০০৫)। "Study of the Indus script"। Transactions of the 50th International Conference of Eastern Studies (পিডিএফ)। Tokyo: The Tôhô Gakkai। পৃষ্ঠা 28–66। . Bogucki, Peter (২০০৭)। "Copper Age of Eastern Europe"। The Atlas of World Archaeology। London: Sandcastle Books। পৃষ্ঠা 66। . Evans, John (১৮৯৭)। The Ancient Stone Implements, Weapons and Ornaments of Great Britain। London: Longmans, Green, and Company। পৃষ্ঠা 197। . Hogan, C. Michael (2007) Los Silillos, The Megalithic Portal, ed. A. Burnham [১] Pleger, T. C. (২০০২)। "A Brief Introduction to the Old Copper Complex of the Western Great Lakes: 4000-1000 BCE"। Proceedings of Twenty-seventh Annual Meeting of Forest History Association of Wisconsin। Oconto, Wisconsin: Forest History Association of Wisconsin।  Possehl, Gregory L. (1996). Mehrgarh in Oxford Companion to Archaeology, edited by Brian Fagan. Oxford University Press. উইকিমিডিয়া কমন্সে তাম্র যুগ সংক্রান্ত মিডিয়া রয়েছে। 'Chalcolithic Era' ; Elizabeth F. Henrickson . Encyclopædia Iranica 1991 .
এশা দেওল

এশা দেওল (জন্ম: ২ নভেম্বর ১৯৮১) একজন ভারতীয় চলচ্চিত্র অভিনেত্রী; যিনি মূলত বলিউড চলচ্চিত্রে অভিনয় করে থাকেন। তিনি ২০০২ সালের কোই মেরে দিল সে পুছে চলচ্চিত্রে অভিনয়ের মাধ্যমে চলচ্চিত্র শিল্পে আত্মপ্রকাশ করেন। এশা দেওল চলচ্চিত্র সমালোচকদের প্রশংসা কুড়ান এবং তাঁর অভিনয় জীবনে অনেকগুলি পুরস্কার অর্জন করতে সক্ষম হন। এশা দেওল ১৯৮১ সালের ২ নভেম্বর তারিখে ভারতের মুম্বাই, মহারাষ্ট্র জন্মগ্রহণ করেন। তার পূর্ণ নাম হল এশা ধর্মেন্দ্র দেওল। এশা নামটি উপনিষদ্‌ এবং সংস্কৃত ভাষার থেকে নেওয়া হয়েছে; যার অর্থ হল "ঐশ্বরিক দয়িত" বা স্বর্গীয় ভালবাসা। তিনি বলিউড অভিনেতা ধর্মেন্দ্র এবং হেমা মালিনী এর বড় মেয়ে। তাঁর অহনা দেওল নামে একটি ছোট বোন রয়েছে। তিনি অভিনেতা সানি দেওল ও ববি দেওল এর সম-বোন এবং অভিনেতা অভয় দেওল এর চাচাতো বোন। এশা পাঞ্জাবি ও তামিল ভাষায় কথা বলতে পারেন। তিনি যখন তাঁর মা এবং বোনের সাথে কথা বলেন তখন তামিল ভাষা ব্যবহার করেন। এশা দেওল ২০১২ সালের ১২ ফেব্রুয়ারি তার প্রেমিক ভারত তাখতানির (একজন ব্যবসায়ী) সাথে বিবাহের বাগদান সম্পন্ন করেন এবং ২০১২ সালের ২৯ জুন বিবাহ বন্ধনে আবদ্ধ হন। তিনি ২০০২ সালে বিনয় শুক্লার কোই মেরে দিল সে পুছে নামক চলচ্চিত্ৰে মুখ্য নায়িকার চরিত্ৰে অভিনয় করে চলচ্চিত্ৰ জগতে পদাৰ্পণ করেন। সেই চলচ্চিত্ৰে তাঁর সাথে সৈতে আফতাব শিবদাসানি, সঞ্জয় কাপুর, জয়া বচ্চন,অনুপম খেরসহ অনেকে অভিনয় করেছিলেন। চলচ্চিত্ৰটি ব্যবসায়িকভাবে অসফল ছিল। এই চলচ্চিত্ৰে তাঁর অভিনয় নিয়ে বিভিন্ন জন বিভিন্ন কথা বলেছিলেন। তারপরও তিনি এই চলচ্চিত্ৰের জন্য ৪৮তম ফিল্ম ফেয়ার অ্যাওয়ার্ডে শ্ৰেষ্ঠ নবাগত অভিনেত্ৰী হন ও অন্য অনেক পুরস্কার পান। ভারতীয় চলচ্চিত্র অভিনেত্রীদের তালিকা "Filmfare Awards: Winners of 2002"। India Times। ২০১২-০৭-০৮ তারিখে মূল থেকে আর্কাইভ করা। সংগ্রহের তারিখ ২০১২-১১-০৬।  "Esha Deol: Know about the actor's family members on her birthday"। Republic World। ২ নভেম্বর ২০১৯। সংগ্রহের তারিখ ১৬ জানুয়ারি ২০২০।  "Esha Deol celebrates birthday with hubby and close friends"। Mid Day। ৪ নভেম্বর ২০১৫। সংগ্রহের তারিখ ৩০ মার্চ ২০১৬।  "I want Esha to have a baby soon: Hema Malini"। The Indian Express। ২ নভেম্বর ২০১৫। সংগ্রহের তারিখ ৩০ মার্চ ২০১৬।  "Esha Deol Takhtani"। Penguin India। সংগ্রহের তারিখ ২২ জুলাই ২০২০।  "Esha Deol to wed in temple on June 29"। Mumbai: Indian Express। ১১ জুন ২০১২। সংগ্রহের তারিখ ১১ জুন ২০১২।  "Esha Deol to wed in a temple"। The Times Of India। ১১ জুন ২০১২।  Savera R Someshwar (১১ জানুয়ারি ২০০২)। "Can Esha act?"। Rediff। সংগ্রহের তারিখ ৬ নভেম্বর ২০১২।  "2003 Filmfare Awards"। Internet Movie Database। ২১ ফেব্রুয়ারি ২০০৩। সংগ্রহের তারিখ ৬ নভেম্বর ২০১২।  উইকিমিডিয়া কমন্সে এশা দেওল সংক্রান্ত মিডিয়া রয়েছে। ইন্টারনেট মুভি ডেটাবেজে এশা দেওল (ইংরেজি) ইন্সটাগ্রামে এশা দেওল টুইটারে এশা দেওল
চলচ্চিত্রে ভূগোলবিদগণ

চলচ্চিত্রে ভূগোলবিদ গণ (ইংরেজি: Geographers on Film) হচ্ছে একটি চলচ্চিত্র যা ১৯৭০ সালে থেকে গৃহীত বিভিন্ন বিশিষ্ট ভূগোলবিদদের ৩০০-এরও অধিক ধারাবাহিকের মাধ্যমে সংরক্ষিত চিত্র এবং সাক্ষাৎকার। এই ধারাবাহিকটি একটি শিক্ষামূলক সম্পদ হিসেবে প্লিমাথ স্টেট ইউনিভার্সিটির ভূগোলবিদ মেনার্ড ওয়েস্টন ডো এবং তার স্ত্রী ন্যান্সি ফ্রিম্যান ডো কর্তৃক নির্মিত হয়। চলচ্চিত্রটির বিভিন্ন অংশ দ্য অ্যাসোসিয়েশন অফ আমেরিকান জিওগ্রাফার (এএজি)), দ্য ন্যাশনাল সায়েন্স ফাউন্ডেশন, প্লিমাথ স্টেট ইউনিভার্সিটি এবং দ্য ম্যারিওন অ্যান্ড জেস্পার হোয়াটিং ফাউন্ডেশনের সহায়তায় নির্মিত হয়। ৩৫ মিনিট ব্যাপী ২৫টি সাক্ষাৎকারের স্বল্প দৈর্ঘ্যের চিত্রায়ন এএজি এবং ইউটিউবে পাওয়া যায়, যা সংগ্রহশালার ২৫ রত্ন নামে পরিচিত। এই চিত্রায়নে প্রদর্শনের ধারাবাহিকতার ক্রমানুসারে ভূগোলবিদদের তালিকাটি হচ্ছে: কার্ল ও. সয়ার জন বি. লেইগ্লি জান ও. এম. ব্রুক জে. স্পেন্সার ফ্রেড বি. নাইফেন ক্লাইড ফি. কোহান রিচার্ড হার্টসর্নে জেরেফ্রে জে. মার্টিন প্রিস্টন ই. জেমস এফ. ওয়েস্টার ম্যাকব্রাইড ফ্রেড লুকারমান মারভিন ডব্লিউ মেলভিন জি. মার্কাস হাইল্ডেগার্ড বিন্ডার জনসন আর্থার এইচ. রবিনসন ডেভিড জি. বাসিল এডওয়ার্ড বি. এস্পেনহেড উইলবার্ জিলিনস্কি গিলবার্ট এফ. হোয়াইট চুনসি ডি. হ্যারিস এডওয়ার্ড এল উলম্যান হোমার আসচম্যান জ্যান গটম্যান রিচার্ড জে. চোরলি টমাস ওয়াল্টার ফ্রিম্যান "Archiving and Accessing Geography's History" (পিডিএফ)। Association of American Geographers। এপ্রিল ২০০৮। ২০১২-০৫-১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৯-০৮-০২।  "25 Archival Gems from the first 25 years of Geographers on Film," ওয়েব্যাক মেশিনে আর্কাইভকৃত ১৭ জানুয়ারি ২০১৫ তারিখে AAG website. Accessed: January 16, 2015. "Geographers on Film: 25 Archival Gems" (listing), ওয়েব্যাক মেশিনে আর্কাইভকৃত ২৬ ডিসেম্বর ২০১০ তারিখে AAG website. Accessed: January 17, 2015. Association of American Geographers website ওয়েব্যাক মেশিনে আর্কাইভকৃত ৬ মার্চ ২০১৫ তারিখে "25 Archival Gems of the First 25 Years of Geographers on Film," YouTube.com টেমপ্লেট:Bio-film-stub
বরাহনগর

বরানগর বা বরাহনগর কলকাতার উত্তরসীমান্তে অবস্থিত কলকাতা একটি প্রাচীন জনপদ, পৌরশহর ও বিধানসভা কেন্দ্র। সপ্তদশ শতকে এই অঞ্চলে একটি ডাচ কুঠি স্থাপিত হয়। পরে শহরটি পাটশিল্পের একটি গুরুত্বপূর্ণ কেন্দ্র হয়ে ওঠে। ঊনবিংশ শতাব্দীতে বরানগরের দক্ষিণেশ্বরে রানি রাসমণি তার প্রসিদ্ধ কালীমন্দিরটি স্থাপন করেছিলেন। রামকৃষ্ণ মিশনের প্রথম মঠও বরানগরেই স্থাপিত হয়েছিল। বর্তমানে ইন্ডিয়ান স্ট্যাটিস্টিক্যাল ইনস্টিটিউটের প্রধান কার্যালয় বরানগরে অবস্থিত। ২০০১ সালের জনগণনা অনুসারে বরানগরের মোট জনসংখ্যা ২৫০,৬১৫। এর মধ্যে পুরুষ ৫৩ শতাংশ এবং মহিলা ৪৭ শতাংশ। বরানগরের গড় সাক্ষরতার হার ৮২ শতাংশ, যা জাতীয় গড় ৫৯.৫ শতাংশের তুলনায় অনেক বেশি। শহরে জনসংখ্যার ৮ শতাংশের বয়স ছয় বছরের নিচে। ভারতের জাতীয় গুরুত্বসম্পন্ন পরিসংখ্যানবিদ্যা শিক্ষাকেন্দ্র ইন্ডিয়ান স্ট্যাটিস্টিক্যাল ইনস্টিটিউটসের প্রধান কার্যালয় বরানগরে অবস্থিত। এছাড়া এই শহরের অন্যান্য গুরুত্বপূর্ণ শিক্ষা প্রতিষ্ঠানগুলি হল ব্রহ্মানন্দ কেশবচন্দ্র কলেজ, প্রশান্তচন্দ্র মহলানবিশ মহাবিদ্যালয় (পূর্বতন বনহুগলি কলেজ অফ কমার্স), বরানগর বিদ্যামন্দির, বরানগর রামকৃষ্ণ মিশন আশ্রম প্রাথমিক ও উচ্চ বিদ্যালয়, বরানগর নরেন্দ্রনাথ বিদ্যামন্দির, রাজকুমারী মেমোরিয়াল গার্লস স্কুল, বরানগর রামেশ্বর উচ্চমাধ্যমিক বিদ্যালয়, ভিক্টোরিয়া ইনস্টিটিউশন ইত্যাদি। সি.পি.আই (এম) নেতা ও পশ্চিমবঙ্গ রাজ্যের প্রাক্তন মুখ্যমন্ত্রী প্রয়াত জ্যোতি বসুর নির্বাচন কেন্দ্র এই বরানগর। ১৯৭২ সাল পর্যন্ত জ্যোতি বসু এই কেন্দ্র থেকে বিধানসভা নির্বাচনে অংশ গ্রহণ করেছিলেন। বরানগর বিধানসভা কেন্দ্রের বর্তমান বিধায়ক হলেন তাপস রায় (তৃণমূল কংগ্রেস), তিনি ২০১১ ও ২০১৬ সালে এই কেন্দ্র থেকে বিধায়ক নির্বাচিত হন। আরএসপি-র মতীশ রায় ১৯৭৭, ১৯৮২, ১৯৮৭ ও ১৯৯১ সালে এই কেন্দ্র থেকে জয়ী হয়েছিলেন। বরানগর বিধানসভা কেন্দ্রটি দমদম লোকসভা কেন্দ্রের অন্তর্গত। "Municipal General Election Results"। Results of Municipal General Elections 2015। West Bengal State Election Commission। সংগ্রহের তারিখ ৪ জুলাই ২০১৭।  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "State Elections 2006 - Partywise Comparision for 137-Baranagar Constituency of West Bengal"। Election Commission of India। ২০০৫-০২-০৯ তারিখে মূল থেকে আর্কাইভ করা। সংগ্রহের তারিখ ২০০৮-১০-২৫।  "Assembly Constituencies - Corresponding Districts and Parliamentary Constituencies" (পিডিএফ)। West Bengal। Election Commission of India। ২০০৮-১০-০৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০২।  উইকিপিডিয়ার সহপ্রকল্পেবরাহনগর কমন্স হতে মিডিয়া উইকিভ্রমণ হতে ভ্রমণ নির্দেশিকা উইকিউপাত্ত হতে উপাত্ত দাপ্তরিক ওয়েবসাইট